OpenLLM-France/wikimedia huggingface dataset:
# Amon Amarth

Amon Amarth suediar Melodic death metal musika talde bat da. Orokorrean, bikingoei eta gudei buruz idazten dituzte beraien abestiak. Taldea 1988 urtean sortu zen, Scum izenarekin. 1992. urtean Amon Amarth jarri zioten (euskaraz, Patuaren Mendi)

## Historia

Taldea 1988 urtean sortu zen, Scum izenarekin eta jatorriz Grindcore musika jotzen zuten, Themgorothek (Dark Funeral), Olavik y Tedek osatuta. Johan taldera iritsi zenean, musika estiloa Death Metalera aldatu zen. Lehenengo demoaren ondoren, 1991n, 1992n Amon Amarth-era aldatu zuten izena. Bi demo grabatu zituzten: Thor Arise eta The Arrival Of The Fimbul Winter. Beraien lehen albuma, Once Sent From The Golden Hall, 1998n, arrakasta handia izan zuten eta ordutik aurrera gira batzuk eman dituzte, bi bideoklip argitaratu dituzte eta ehun aldizkaritan hartu dute parte gutxigorabehera.

## Taldekideak

* Johan Hegg - Ahotsa
* Ted Lunström - Baxu Elektrikoa
* Olavi Mikkonen - Gitarra
* Johan Söderberg - Gitarra
* Fredrik Andersson - Bateria

## Diskografia

| Argitarapena | Titulua | Diskografika |
| 1991 | Demo 1 | Auto-argitaratua | - |
| 1993 | Thor Arise | Ez zen argitaratu. | - |
| 1994 | The Arrival of the Fimbul Winter | Auto-argitaratua | - |
| 1996 | Sorrow Throughout the Nine Worlds | Pulverised | - |
| 1998 | Once Sent from the Golden Hall | Metal Blade Records | - |
| 1999 | The Avenger | Metal Blade Records | - |
| 2001 | The Crusher | Metal Blade Records | - |
| 2003 | Versus The World | Metal Blade Records | - |
| 2004 | Fate of Norns | Metal Blade Records | - |
| 2006 | With Oden on Our Side | Metal Blade Records | - |
| 2008 | Twilight of the Thunder God | Metal Blade Records |

## Kanpo estekak

* Datuak: Q192863
* Multimedia: Amon Amarth / Q192863
# Amon Sûl

Amon Sûl (sindarinez Haizeen muinoa, eta, istorioetan, ohi, Haizeen tontorra deitua), Tolkienen legendarium ospetsuan, eta, nagusiki, Eraztunen Jauna eleberrian, agertzen den fikziozko toki bat da. Eriadorren erdian zeuden Denboraren Muinoetako tontorrik garrantzitsuenak jasotzen duen izena da.
Arnor erresumaren hasieran, han zegoen Arnorreko Dunedainen plaza nagusietako bat, eta han kontserbatzen zen Palantir bat. Ondoren, Arnorren zatiketaren jarraian etorri ziren guduetan suntsitua izan zen, Kardolan eta Rhudaur erresumek, harri iragarle honen jabetza nahi baitzuten (ondoren, Arthedainek Fornosten mantendu zuena), eta Amon Sûl, hiru erresumen arteko mugan zegoen. Dunedainek, ondoren, nohiz behinkako babesleku bezala erabili zuten.
Eraztunaren Gerraren garaian, Amon Sûl, muinoaren gainean zegoen hondakin multzo bat zen. Han, Frodo Zorrozabal, eraztunaren eramalea, Nazgûlen Jaunak edo Angmarreko Errege Sorginak zauritu zuen Morguleko Sastakai batekin.

## Kanpo estekak

* Datuak: Q901288
# Arezzoko probintzia

Arezzo Italiako erdialdean eta barrualdean dagoen probintzia da, Toskanako eskualdean kokatuta dagoena.

## Herriak

Anghiari Arezzo Badia Tedalda Bibbiena Bucine Capolona Caprese Michelangelo Castel Focognano Castel San Niccolò Castelfranco Piandiscò $^{(en)}$ Castiglion Fibocchi Castiglion Fiorentino Cavriglia Chitignano Chiusi della Verna Civitella in Val di Chiana Cortona Foiano della Chiana Laterina Pergine Valdarno $^{(en)}$ Loro Ciuffenna Lucignano Marciano della Chiana Monte San Savino Montemignaio Monterchi Montevarchi Ortignano Raggiolo Pieve Santo Stefano Poppi Pratovecchio Stia San Giovanni Valdarno Sansepolcro Sestino Subbiano Talla Terranuova Bracciolini
Arezzo probintziako herririk garrantzitsuenak honakoak dira:
| Komuna | Biztanleria (2005) |
| Arezzo | 95.082 |
| Montevarchi | 22.800 |
| Cortona | 22.537 |
| San Giovanni Valdarno | 17.103 |
| Sansepolcro | 15.858 |
| Castiglion Fiorentino | 12.502 |
| Bibbiena | 12.104 |
| Terranuova Bracciolini | 11.814 |
| Bucine | 9.760 |
| Civitella in Val di Chiana | 8.919 |
| Foiano della Chiana | 8.795 |
| Cavriglia | 8.764 |
| Monte San Savino | 8.456 |

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16115
* Multimedia: Province of Arezzo / Q16115
# Arft

Arft Alemaniako udalerria da. Renania-Palatinatua estatuan kokatuta dago, [[Mayen-Koblentza (barrutia)|Mayen-Koblentza]] barrutian. 2014an 261 biztanle zituen 5,83 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565325
* Multimedia: Arft / Q565325
# Areños (Camaleño)

Areño, Espainiako Kantabria autonomia erkidegoko Camaleño udalerrian dagoen herri bat da. 2008an 52 biztanle zituen.
* Datuak: Q6388069
* Multimedia: Areños / Q6388069
# Arezzoko Kimera

Arezzoko Kimera, brontzez egina, etruriarren artearen adibiderik ezagunenetako bat da. Arezzon aurkitu zen 1553an, Toskanako antzinako hiri etruriar eta erromatar bat, eta berehala aldarrikatua izan zen Kosme I.a Medicikoa Toskanako Duke Handiaren bildumarako, nork publikoarentzako erakusgai jarri zuen Palazzo Vecchio jauregian, eta tamaina txikiagoko brontzezko zatiak jarri zituen Palazzo Pittiko bere estudioan, non "Dukeak, gozamen handiz pasatzen zuen denbora, berak propio garbitzen, urregin tresna batzukin", Benvenuto Cellinik bere autobiografian azaltzen duen bezala. Kimera, oraindik Florentzian kontserbatzen da, gaur egun, arkeologia museoan. Gutxi gora-behera, 80 zentimetroko altuera du.
Greziar mitologian, munstrozko Kimerak, bere jaiolekua zen Lizia (egungo Turkian) suntsitzen zuen, Belerofonte heroiak hil zuen arte. Hasiera batean, Arezzon estatua aurkitu zutenek, estatuak lehoi bat irudikatzen zuela uste izan zuten, bere isatsa, elezaharraren arabera, suge formakoa izan behar zena, galdu egin baitzen. Baina laster ikusi zen mitoko kimera zela, eta, izatez, halako batean, isatsa, beste brontzezko zati batzuen artetik berreskuratua izan zen, Giorgio Vasariren arabera. Egungo isatsa, XVIII. mendeko zaharberritze bat da.
Kimera, antzinaroko uneren batean lurperatutako brontzezko estatua batzuk osatzen zuten are altxor handiago baten zati zen. Halabeharrez aurkitu ziren, hiritik kanpo zangak eraikitzen ziren bitartean, Porta San Laurentinoren kanpoaldean hain zuzen, baina, Kimerarekin batera egon beharko lukeen Belerofonteren irudia ez da aurkitu. Gaur egun, material bereko erreplika bat dago toki hartan.
Estatuaren aurrealdeko hankan, idazkun bat dago, zenbait aldiz irakurri ondoren, TINCSVIL jartzen duela ebatzi delarik, idazkun honen itzulpena, "Tinia jainkoari emana" izango litzatekeelarik, Kimera, egunaren etruriar jainkoa zen Tinia gurtzeko erabiltzen zen elementu bat zela frogatuz.

## Kanpo estekak

* Datuak: Q478807
* Multimedia: Chimera of Arezzo / Q478807
# Anglesita

Anglesita PbSO$_4$ formula kimikoa duen mineral berundun eta sulfatoduna da. Galenaren oxidazioaren produktu gisa sortzen da.

## Kanpo estekak

* Datuak: Q156526
* Multimedia: Anglesite / Q156526
# Anglet Olympique Rugby Club

Anglet Olympique Rugby Club edo AORC Angeluko errugbi kluba da, gaur egun Fédérale 1 maila amateurrean ari dena.

## Historia

Taldea 1946a sortu zen Union sportive blancpignonnaise izenarekin baina 1954an Anglet Olympique izena hartu zuen. 1995 urtean errugbi saila banatu egin zen. 2015ean Fédérale 1 mailara igotzea lortu zuen Stade Hendayais (Hendaia) garaituz. 2016an 9. postuan amaitu du eta jeitsiera play-offa jokatu du baina mantentzea lortu du.

## Azken urteak

| Urtea | Maila | Emaitza |
| 2004-05 | Fédérale 2 | fase erregularra, 8.a |
| 2005-06 | Fédérale 2 | fase erregularra, 11.a (jeitsi) |
| 2006-2011 | Fédérale 3 | ? |
| 2011-12 | Fédérale 2 | igoera fasea, 1/16 |
| 2012-13 | Fédérale 2 | fase erregularra, 5.a |
| 2013-14 | Fédérale 2 | fase erregularra, 5.a |
| 2014-15 | Fédérale 2 | igoera fasea, 1/2 (igo) |
| 2015-16 | Fédérale 1 | fase erregularra, 9.a |
| 2016-17 | Fédérale 1 | fase erregularra, 8.a |
| 2017-18 | Fédérale 1 | igoera fasea, final 1/8 |
| 2018-19 | Fédérale 1 | igoera fasea, final 1/8 |
| 2019-20 2020-21 | Fédérale 1 | bertan behera |
| 2021-22 | Fédérale 1 | fase erregularra, 6.a |
| 2022-23 | Nationale 2 | fase erregularra, 8.a |
| 2023-24 | Nationale 2 | 6.a, final 1/4 |
* COVID-19 pandemiaren eraginez 2019-20 eta 2020-21 denboraldiak bertan behera gelditu ziren.

## Kanpo estekak

* Webgune ofiziala
* Datuak: Q21007935
* Multimedia: Anglet ORC / Q21007935
# Anglesola

Anglesola Kataluniako udalerria da, Urgell eskualdean eta Lleidako probintzian kokatua. 2009ko urtarrilaren 1eko erroldaren arabera, 1.351 biztanle zituen. 23,53 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.780 | 1.873 | 2.006 | 2.015 | 2.039 | 2.024 | 1.738 | 1.501 | 1.349 | 1.252 | 1.219 | 1.351 |

## Ekonomia

Herriak industrialde txiki bat dauka, 2007. urtean hamabi enpresa zeuden bertan.

## Ikus, gainera

* Lleidako udalerrien zerrenda

## Kanpo estekak

* (Katalanez) Anglesolako udalaren webgunea.
* Datuak: Q1778184
* Multimedia: Anglesola / Q1778184
# Apricale

Apricale Italiako hiri bat da, Liguria eskualdeko Imperiako probintzian dagoena eta 573 biztanle dituena.
Apricale Italiako herririk ederrenak deritzon taldearen barnean dago, eta Touring Club Italiano izeneko klubak ematen duen Bandiera arancione edo bandera laranja du.

## Lurraldea

Bere lurraldea bi zatitan banatua dago, eta kostalderik gabeko herria da.

## Geografia fisikoa

Erdi Aroko herrigunea Bordigheraren barnean dago, Merdanzo ibaiaren aranean, Nervia ibaiaren ibaiadarra dena, Mendebaldeko Riviera Liguriarraren kostaldetik 13 kilometrora. Bere hondoan 1299 metroko altuera duen Bignone mendia ikus daiteke. Hiriburutik 52 kilometrora dago.
Apricale Comunità Montana Intermeliako kide da 2009ko urtarrilak 1etik, mendi komunitate honen berrantolamendu diziplinarekin, 2008ko uztailak 4ko 24. zenbakiko Eskualde Legearen bidez arautua eta 2009ko urtarrilak 1etik indarrean dagoena, udalerri hau estatu barneratua da, nekazaritza, baso eta landagarapena eta mendietako suteen aurkako funtzio administratiboak delegatuz.

## Historia

Herri honek bere jatorria, dirudienez, Brontze Aroan du, Pian del Re (tokiko dialektoan Cian deu Re) izeneko gunean aurkitu diren hilobiei esker. Ofizialki, herria X. mendean sortu zuten Ventimiglian jatorria zuten kondeek, 1276 ondoren Doria familiara pasatuz, Dolceacquako jaunak zirenak.
1267an euren lehen estatutua onartu zuten, , Liguria osoko antzinakoenetako bat, independente bihurtu zenean konstituzio bidez hiri-estatu bihurtuz. 1573an Monakoko Grimaldi familiak tokiko gaztelua suntsitu zuen, aurretik Doria familiak eraiki zuena, barne gerra eta borrokak soraraziz. 1794ko frantziar inbasioa jasan zuen Napoleon Bonaparteren partetik, baita honen jarraian etorri zen Liguriar Errepublikaren eransketa ere Napoleonek sortutako Lehen Frantziar Inperioaren partetik ere. Azken hau 1815ean erori ondoren Sardiniako Erresumara gehitua izan zen, Vienako Batzarrak adierazten zuen bezala, eta jarraian Italiako Erresumara pasa zen.

## Eboluzio demografikoa

* 1861: 1794 biztanle
* 1871: 1904 biztanle
* 1881: 2103 biztanle
* 1901: 2161 biztanle
* 1911: 1749 biztanle
* 1921: 1712 biztanle
* 1931: 1511 biztanle
* 1936: 1127 biztanle
* 1951: 1023 biztanle
* 1961: 887 biztanle
* 1971: 680 biztanle
* 1981: 546 biztanle
* 1991: 558 biztanle
* 2001: 578 biztanle

## Hiri mugakideak

* Bajardo
* Castelvittorio
* Dolceacqua
* Isolabona
* Perinaldo
* Pigna
* Rocchetta
* Nervina
* Sanremo

## Eraikinak

* Andre Maria Birjinaren Purifikazioaren Eliza
* Aingeruetako Andre Mariaren Eliza
* San Antonioren Eliza
* Oratorio di San Bartolomeo
* San Petri Entokoaren Elizaren hondakinak.
* Bixente Ferrerren kapera.
* San Martinen kapera
* San Roke Montpellierrekoaren kapera
* Castello della Lucertola

## Herriarekin lotutako jendea

* Giovanni Martini (1859-1922) George Armstrong Custer jeneral ospetsuak zuzendutako armadako trunpetaria eta garibaldinoa.
* Cristina Anna Bellomo (1861-1904)
* Emanuele Luzzati (1921-2007) Genovan jatorria zuen artista, ohorezko hiritartasuna 2003an eman zioten.

## Kanpo estekak

* Artikulu hau italierazko wikipediatik itzulia dago.
* Datuak: Q268067
* Multimedia: Apricale / Q268067
# Aprigliano

Aprigliano Italiako udalerri bat da. Cosenzako probintzian kokatuta dago, Calabria eskualdean. 2.366 biztanle ditu, 122,43 kilometro koadroko azaleran banatuta.

## Mugakideak

Apriglianok honako udalerri hauekin egiten du muga:
Cellara Cosenza Figline Vegliaturo Parenti Piane Crati Pietrafitta San Giovanni in Fiore Santo Stefano di Rogliano Cotronei Taverna Casali del Manco Rogliano

## Kanpo estekak

* Datuak: Q53830
* Multimedia: Aprigliano / Q53830
# April Ashley

April Ashley (Liverpool, Ingalaterra, 1935eko apirilaren 29a - Londres, 2021eko abenduaren 27a) britainiar modeloa izan zen. April emakume transgeneroa zen.

## Bizitza

April Ashley Liverpooolen sortu zen 1935eko apirilaren 29an.
1960an Georges Burou ginekologo ospetsuak sexua berresleitzeko ebakuntza egin zion Casablancan (Maroko). Ebakuntzatik osatu zenean modelo hasi zen, eta berehala bilakatu zen ospetsu. Vogue aldizkarian agertu zen eta The Road to Hong Kong filman antzeztea eskaini zioten. 1961ean The Sunday People tabloideak April emakume transgeneroa zela zabaldu zuen Bere isilpekoa agerian (ingelesez: 'Her' secret is out) lerroburuarekin, Aprilen lagunetako batek Aprilen historia prentsari kontatu ondoren. Horrek eskandalu handia sortu zuen eta filman parte hartzeko eskaintza bertan behera utzi zuten.

## Liburuak

* The First Lady 2006, John Blake Publishing Ltd, ISBN 1-84454-231-9

## Erreferentziak

* ↑ «'Her' secret is out» The Sunday People 1961eko azaroaren 19a (Noiz kontsultatua: 2018ko martxoaren 17a).

## Kanpo estekak

* Datuak: Q774137
* Multimedia: April Ashley / Q774137
# Apries

Haaibra Uahibra edo Apries (K.a. 589-K.a. 570, Egiptoko XXVI. dinastiako laugarren faraoia izan zen.
Apries (grezieraz Απριης), Herodotok eta Diodoro Sikulok ematen dioten izena da. Manetonen Uafris (Ουαφρης)ekin lotzen da, hark, errege honek 19 urteko erregealdia izan zuela esan zuelarik, Sexto Julio Afrikanoren epitomearen arabera, edo 25, Eusebio Zesareakoaren arabera. Biblian, Jeremias 44:30en, Hofra deitua da.
Apriesek, bere aita Psametiko II.aren tronua heredatu zuen, bere arrakastarik gabeko kanpaina militarra jarraituz. Judako erreinuan parte hartzeko zapuztutako saiakeren jarraian, Asuango bere soldaduen matxinada bat gertatu zen. Libia greziarren erasoetatik babesteko kanpaina batek ere porrot egin zuen, eta itzulian zetozen tropek, errege boterearen aurka borrokatu zuten.
Ekialdeko erregeei lagundu zien hazi eta hazi ari zen Babiloniako inperioaren boterearen aurka, garai honetan oso boteretsua izan zena. Juduen presoaldia eta Jerusalemen hartzea, biztanleria, Babiloniara bidaliz, Apriesen erregealdian gertatu zen, K.a. 586an. Askok, Egiptora ihes egin zuten, beste herri batzuen artean, Elefantinan finkatuz.
K.a. 570ean, faraoiak, Zireneko tokiko buruzagi bati lagundu zion, greziarren aurkako bere borrokan. Erregeak, bere jenerala zen Ahmose bidali zuen, baina honek, bere burua errege izendatu zuen. Apries erbesteratu egin zen, eta babiloniar armada batekin itzuli zen arren, garaitua izan zen.
Apries, bere oinordeko izan zen Ahmose II.aren aurkako gatazkan hila izan zen, bere burua faraoi izendatu zuen antzinako jenerala. Ahmosek berak lurperatu zuen, errege gisa, Saisen.
Eusebio Zesareakoak, Tales Miletokoaren eklipsea K.a. 585ean kokatu zuen, Apriesen erregealdiaren zortzi edo hamabigarren urtean.

## Bere garaiko testigutzak

Apriesek, bere errege jauregia, Menfisen eraiki zuen.
* Jauregia eta tenplua Saisen (Arnold)
* Anaten tenplua, Saanumek Tanisen eraikia, eraikin berri bategatik ordezkatu zen (Arnold)
* Erregeak, Mendes edo Tell el-Ruban, tenpluaren erdiko eraikina eraiki zuen (Arnold)
* Naosa Hermopolis Parvan (Arnold)
* Esfingeak Heliopolisen (Arnold)
* Obeliskoa, gaur egun Erromako Minerva plazan dagoena
* Atribisen aurkitutako kareharrizko zutabeak (Arnold)
* Granitozko blokea Deir el-Abyaden (Arnold)
* Zenbait tokitan aurkitutako blokeak: Fuah, Gunâg, Mahalla El-Kubra eta Menfis (Arnold)
* Egiptoko I. dinastiako faraoia izan zen Dyerren hilobian zaharberritze lanak, Abidosen (Arnold)
* Harkaitzean eginiko idazkun batean aipatua, Knossosetik gertu, Kretan
* 570 zenbakia duen ushebtia (Petrie Museoa)

## Kanpo estekak

* Datuak: Q349291
* Multimedia: Apries / Q349291
# Aprica

Aprica Italiako udalerri bat da. Sondrioko probintzian kokatuta dago, Lombardia eskualdean. 1.464 biztanle ditu, 20,37 kilometro koadroko azaleran banatuta.

## Mugakideak

Apricak honako udalerri hauekin egiten du muga:
Corteno Golgi Teglio Villa di Tirano

## Kanpo estekak

* Datuak: Q41040
* Multimedia: Aprica / Q41040
# Apricako mendatea

Apricako mendatea, Italiako Alpeetako mendate bat da, Lonbardian. Valtellina eta Camonica haranak elkarlotzen ditu eta Bresciako probintzia eta Sondrioko probintziaren mugan dago. 1.181 metroko garaieran dago. Gavia pasabidea eta Mortirolo mendatearen alternatiba gisa erabili ohi da.
Italiako Giroa mendate honetatik maiz pasatu izan da.
# Apricena

Apricena Italiako udalerri bat da. Foggiako probintzian kokatuta dago, Apulia eskualdean. 12.575 biztanle ditu, 172,51 kilometro koadroko azaleran banatuta.

## Mugakideak

Apricenak honako udalerri hauekin egiten du muga:
Poggio Imperiale San Marco in Lamis San Severo Lesina Rignano Garganico San Paolo di Civitate San Nicandro Garganico

## Kanpo estekak

* Datuak: Q51891
* Multimedia: Apricena / Q51891
# April Bowlby

April Michelle Bowlby (Vallejo (Kalifornia), 1980ko uztailaren 30 - ) aktore estatubatuarra da, Two and a Half Men telesailean "Kandi"-ren papera egiteagatik eta Drop Dead Diva eta Doom Patrol telesailetako protagonista izateagatik ezaguna.

## Biografia

Kalifornian jaio zen eta balleta, frantsesa eta itsas biologia ikasi ondoren aktore izatea erabaki zuen. Ivana Chubbuck-ekin ikasi zuen dramatizazioa. Hollywoodera joan eta hilabeterako Two and a Half Men telesailean "Kandi"-ren papera lortu zuen. Paper puntual bat izatekoa bazen ere arrakasta handia izan zuen eta ohiko aktorea eta protagonista izatera ere iritsi zen.
Hurrengo urteetan Drop Dead Diva eta Doom Patrol telesailetan protagonista izan da. Azkenaldian "Elasti-Girl" pertsonaia bihurtu da.

## Erreferentziak

* ↑ «archive.ph» archive.ph (Noiz kontsultatua: 2023-02-04).
* ↑ (Gaztelaniaz) «Kandi» Wiki Two and a half men (Noiz kontsultatua: 2023-02-04).
* ↑ (Ingelesez) February 20, Natalie Abrams; EST, 2018 at 03:16 PM. «'Titans' casts 'Drop Dead Diva' star as Elasti-Girl» EW.com (Noiz kontsultatua: 2023-02-04).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q264787
* Multimedia: April Bowlby / Q264787
# April Ross

April Ross, (Costa Mesa (Kalifornia), AEB, 1982ko ekainaren 20a), hondartzako boleibolean lehiatzen den kirolari estatubatuarra da.
Hiru Udako Olinpiar Jokotan, dominak eskuratu zituen; Londres 2012an (Londres), zilarrezkoa eskuratu zuen; Rio 2016an (Rio de Janeiro), brontzea, eta, Tokio 2020an (Tokio), urrezkoa, hiruretan hondartza-boleibolean, AEBko taldearekin, azkena, Alix Klineman-ekin batera Australiaren eta Suitzaren aurretik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 02 ! | Emakumezkoa, hondartza |
| 2016 | Rio de Janeiro Brasil | 03 ! | Emakumezkoa, hondartza. |
| 2020 | Tokio Japonia | 01 ! | Emakumezkoa, hondartza |

## Erreferentziak

* ↑ «April Ross» olympedia.org (Ingelesez)
* ↑ "April Ross" Beach Volleyball Database (Ingelesez)

## Kanpo estekak

* Datuak: Q441141
* Multimedia: April Ross / Q441141
# Arcadio María Larraona Saralegi

Arcadio María Larraona Saralegi (Oteitza, 1877ko azaroaren 12a — Erroma, 1973ko maiatzaren 7a), nafar kardinal, erlijioso eta jurista izan zen.

## Biografia

Patricio Larraona eta Bartolina Saralegiren semea. Haurtzaroan Lizarrako eskolapioen eskolan ikasi ondoren, ikasketak jarraitu zituen Aragoin eta Katalunian. Filosofia eta teologia ikasi zituen Cerverako Unibertsitate zaharrean (Lleida). 1911ko ekainaren 10ean apaiztu zen Zaragozan.
Apaiztu eta gutxira Erromara joan zen, eta han zuzenbide kanoniko eta zibilean doktore bihurtu zen Lateranense Unibertsitate Pontifizioan. Bi diziplina horietan doktoratu zen. Erroman 62 urtez bizi izan zen harrezkero.
1943an, Pio XII.a aita santuak Erlijiosoen Kongregazioko idazkariorde izendatu zuen eta 1950ean idazkari.
1959an, Joan XXIII.ak kardinal diakono izendatu zuen eta. 1962an Errituen Kongregazioko prefektu izendatu zuten eta Vatikanoko II. Kontzilioko Liturgiako Prestaketa Batzordeko buru izan zen. Urte horretan bertan, gotzain izendatu zuten izan zen, Diocesarea in Isauria erregioko artzapezpiku tituluarekin, San Joan Laterangoaren katedralean (Erroma).
1969an, Paulo VI.ak Mariaren Bihotz Garbiaren presbitero kardinal izendatu zuen, eta, 1973an, Kardenalen Kolegioko kamarlengoa eta Errituen Kongregazioko prefektu emeritu.
1973an hil zen Erroman 95 urterekin, eta han dago lurperatua. Iruñeko Larraona ikastetxeak eta kale batek bere izena daramate.

## Erreferentziak

* ↑ Frisón, B. (1979): Cardenal Larraona. Madrid: Publicaciones Claretianas.
* ↑ «Gran Enciclopedia Navarra» web.archive.org 2016-05-29 (Noiz kontsultatua: 2021-09-15).
* Datuak: Q631496
* Multimedia: Arcadio María Larraona / Q631496
# Arcadio Arteaga

Arcadio Quirico Arteaga Oñate (Bilbo, 1902ko abenduaren 6a – ?) bizkaitar futbolari eta entrenatzailea izan zen.

## Ibilbidea
### Futbolaria

| Kluba | Maila | Denboraldia | Liga | Liga | Kopa | Kopa | Eskualdeko txapelketa | Eskualdeko txapelketa | Guztira | Guztira |
| Kluba | Maila | Denboraldia | Part. | Gol. | Part. | Gol. | Part. | Gol. | Part. | Gol. |
| Erandio Klub |
| Erandio Klub | | 1922/23 | | | | | | | | |
| Erandio Klub | | 1923/24 | | | | | | | | |
| Erandio Klub | Total club | Total club | | | | | | | | |
| Athletic Club |
| Athletic Club | | 1924/25 | | | | | | | | |
| Athletic Club | | 1925/26 | | | | | | | | |
| Athletic Club | | 1926/27 | | | | | | | | |
| Athletic Club | | 1927/28 | | | | | | | | |
| Athletic Club | Total club | Total club | | | | | | | | |
| Athletic Club | 1. maila |
| Athletic de Madrid | 1. maila | 1928/29 | 18 | | 6 | | 8 | 1 | 32 | 1 |
| Athletic de Madrid | 1. maila | 1929/30 | 18 | | 2 | | 8 | | 28 | 0 |
| Athletic de Madrid | 2. maila | 1930/31 | 16 | | 2 | | 10 | | 28 | 0 |
| Athletic de Madrid | 2. maila | 1931/32 | 4 | | 1 | | 11 | | 16 | 0 |
| Athletic de Madrid | Guztira | Guztira | 56 | 0 | 11 | 0 | 37 | 1 | 104 | 1 |
| Guztira | Guztira | Guztira | 56 | 0 | 11 | 0 | 37 | 1 | 104 | 1 |

### Entrenatzailea

| Klub | Urtea(k) |
| Athletic de Madrid | 1932 |
| AD Ferroviaria | 1935 |
| Badajoz Foot-ball Club | 1936 |
| Recreativo de Huelva | 1940-1941 |
| UD Salamanca | 1941-1943 |
| Real Valladolid | 1944-1945 |
| CD Logroñés | 1946-1947 |
* Datuak: Q5702571